L' Atalante
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmer og tv-serier
L' Atalante er en fransk spillefilm fra 1934 i regi av Jean Vigo, etter manus av Vigo, Jean Guinée og Albert Riéra. Med Jean Dasté, Dita Parlo, Michel Simon, Gilles Margaritis og Louis Lefebvre i de største rollene. Foto er ved Boris Kaufman og Louis Berger, musikken er av Maurice Jaubert.
Den skildrer livet ombord på Seine-lekteren L'Atalante etter at kapteinen har giftet seg med en ung kvinne fra en av landsbyene langs bredden. Filmen ble Vigos eneste helaftens spillefilm, da han døde kort tid etter innspillingen. Den ble lansert i omredigert versjon, men er siden restaurert i samsvar med regissørens intensjoner. Dens lyrisk-realistiske stil har øvd stor innflytelse på senere filmregissører. Les mer i Store norske leksikon Film i Frankrike